แกะวงจรปิด จับ5เด็กแว้น
เฟซบุ๊กนัดพวก ยึดถนนซิ่งรถ ไม่สนชาวบ้าน,ตำรวจเอาจริงตามลากคอแก๊งแว้นแสบ ใช้เฟซบุ๊ก รถซิ่งฝั่งธน นัดประลองความเร็วบนท้องถนนหลวง ในช่วงคืนส่งท้ายเทศกาลสงกรานต์จนย่ำรุ่ง เกิดเหิมเกริมใช้รถปิกอัพจอดขวางถนนราชพฤกษ์ยึดเป็นสนามแข่งรถทำให้ชาวบ้านไม่สามารถใช้เส้นทางได้ แจ้งตำรวจจับกุมแต่แก๊งแว้นซิ่งหนีไปได้ ตำรวจต้องแกะรอยจากกล้องวงจรปิดและคลิปวีดิโอจากโทรศัพท์มือถือออกหมายจับได้ 5 คน มีทั้งนักซิ่ง จยย. และเจ้าของอู่ซ่อมรถ ตามรวบตัวได้ 2 คน ที่เหลือชิงเข้ามอบตัว,ตำรวจโชว์ฟอร์มแกะรอยรวบแก๊งแว้นปิดถนนหลวงซิ่งรถรายนี้ เปิดเผยขึ้นเมื่อบ่ายโมงวันที่ 30 เม.ย. ที่ สภ.บางศรีเมือง จ.นนทบุรี พล.ต.ต.สำราญ ยินดีอารมณ์ ผบก.ภ.จ.นนทบุรี พ.ต.อ.ธวัชชัย นาคฤทธิ์ รอง ผบก.ภ.จ.นนทบุรี แถลงผลจับกุมแก๊งแว้นรวม 5 คน ประกอบด้วย นายสมพร กรวิเชียร หรือเป้าบิน อายุ 19 ปี อาชีพนักแข่งรถ จยย. อดีตแชมป์โมโตครอสสนามนครชัยศรี จ.นครปฐม บ้านอยู่ใน ต.กิ่งแก้ว อ.บางพลี จ.สมุทรปราการ นายเดชา ศิลาคำ หรือนิ่มวงแหวน อายุ 32 ปี เจ้าของอู่ซ่อมรถ จยย. บริเวณถนนพระราม 2 แขวงและเขตบางบอน กรุงเทพฯ นายอุดม ศิลาคำ หรือตั้มพระราม 2 อายุ 28 ปี อยู่บ้านเลขที่ 32 แขวงและเขตบางบอน กรุงเทพฯ นายวีรยุทธ ทรัพย์สมรวย อายุ 30 ปี อยู่บ้านเลขที่ 457 แขวงบางลำพู เขตคลองสาน กรุงเทพฯ และนายวีรเดช ขวัญบัว หรือหนึ่งพระราม 2 อายุ 29 ปี อยู่บ้านเลขที่ 39/2 หมู่ 4 แขวงท่าข้าม เขตบางขุนเทียน กรุงเทพฯ,พร้อมของกลางรถ จยย.ฮอนด้ารุ่นแด็ช แต่งซิ่งไม่ติดแผ่นป้ายทะเบียน ของนายสมพร และรถปิกอัพโตโยต้าวีโก้แบบ 4 ประตูสีดำ หมายเลขทะเบียน ญถ 6034 กรุงเทพมหานคร ของนายวีรยุทธ โดยกล่าว หาว่าร่วมกันแข่งรถในลักษณะกีดขวางการจราจร ขับรถโดยประมาทหรือน่าหวาดเสียวอาจเกิดอันตรายแก่บุคคลหรือทรัพย์สิน และขับรถโดยไม่คำนึงถึงความปลอดภัยหรือความเดือดร้อนของผู้อื่น กระทำการปิดกั้นทางหลวงหรือกระทำการใดๆบนทางหลวงในลักษณะที่อาจเกิดอันตรายหรือเสียหายแก่ยานพาหนะหรือบุคคลและแข่งขันรถในทางสาธารณะ,พล.ต.ต.สำราญ ยินดีอารมณ์ ผบก.ภ.จ.นนทบุรี กล่าวถึงเบื้องหลังการจับกุมว่า เมื่อเวลา 06.00 น. วันที่ 16 เม.ย.ที่ผ่านมา ซึ่งเป็นวันเปิดทำการวันแรกหลังหยุดยาวในช่วงเทศกาลสงกรานต์ ตำรวจ สภ. บางศรีเมือง ได้รับแจ้งจากประชาชนที่ใช้เส้นทางถนนราชพฤกษ์ บริเวณหน้าร้านกรีนเนอรี่ ต.บางรักน้อย อ.เมืองนนทบุรี ว่า มีกลุ่มวัยรุ่นรวมตัวกันปิดถนนยึดเป็นสนามแข่งรถ จยย.กว่า 30 คัน โดยใช้รถปิกอัพ 2 คัน จอดขวางถนน ทำให้ผู้ใช้รถใช้ถนนไม่สามารถใช้เส้นทางดังกล่าวได้ แต่พอตำรวจนำกำลังไปถึง กลุ่มแก๊งซิ่งกวนเมืองเห็นตำรวจรีบขับขี่รถหลบหนีไป,ผบก.ภ.จ.นนทบุรี กล่าวต่อว่า ได้สั่งการให้ พ.ต.อ.สมศักดิ์ ตระการไพโรจน์ ผกก.สภ.บางศรีเมือง พ.ต.ท.อุดมศักดิ์ จิตตธรรม รอง ผกก.สส. ทำการตรวจสอบจากกล้องวงจรปิดและภาพถ่ายจากโทรศัพท์มือถือของประชาชนบริเวณถนนดังกล่าว ใช้เป็นหลักฐานสืบหากลุ่มผู้กระทำผิด กระทั่งสามารถขออนุมัติหมายจับจากศาลแขวงนนทบุรี นำกำลังเข้าจับกุมนายสมพรกับนายเดชาที่บ้านของผู้ต้องหา ส่วนผู้ต้องหาที่เหลืออีก 3 คน คือนายอุดม นายวีร– ยุทธ และนายวีรเดช รู้ตัวว่าถูกออกหมายจับขอเข้ามอบตัวเมื่อช่วงเช้าที่ผ่านมา โดยนายวีรยุทธยอมรับว่านำรถปิกอัพของกลาง ซึ่งเป็น 1 ใน 2 คันใช้จอดขวางปิดถนน,สอบสวนนายสมพรให้การรับสารภาพว่า คืนวันที่ 15 เม.ย.ที่ผ่านมา มีการนัดหมายกันผ่านทางเฟซบุ๊ก รถซิ่งฝั่งธน ซึ่งรู้จักกันดีในกลุ่มเด็กแว้น นัดประลองความเร็วบนถนนย่านฝั่งธนบุรี มีนักซิ่งรวมตัวกันกว่า 30 คัน แข่งรถกันเป็นช่วงๆ กระทั่งมาถึงจุดเกิดเหตุไม่รู้ว่าใครเป็นคนปิดถนนให้แข่งรถ จยย. ใช้เวลาแข่งกันประมาณ 10 นาที มีรถตำรวจขับเข้ามาพยายามจับกุม แต่พวกตนหลบหนีไปได้ แต่ก็ไม่รอดถูกเจ้าหน้าที่ตำรวจออกหมายจับติดตามจับกุมได้ในที่สุด ตนรู้สึกเสียใจกับสิ่งที่ทำลงไปและอยากจะขอโทษประชาชนที่ใช้รถใช้ถนนที่ทำให้ได้รับความเดือดร้อนจากสิ่งที่พวกตนทำลงไปด้วยความคึกคะนอง ไม่อยากให้เยาวชนทำตามเพราะผิดกฎหมาย ควรจะแข่งขันกันในสนามดีกว่า
ตำรวจเอาจริงตามลากคอแก๊งแว้นแสบ ใช้เฟซบุ๊ก รถซิ่งฝั่งธน นัดประลองความเร็วบนท้องถนนหลวง ในช่วงคืนส่งท้ายเทศกาลสงกรานต์จนย่ำรุ่ง เกิดเหิมเกริมใช้รถปิกอัพจอดขวางถนนราชพฤกษ์ยึดเป็นสนามแข่งรถทำให้ชาวบ้านไม่สามารถใช้เส้นทางได้
ข่าวหน้า1,เด็กแว้น,รถซิ่งฝั่งธน,ปิดถนนหลวง,แข่งรถ,นนทบุรี,สมพร กรวิเชียร,เดชา ศิลาคำ,อุดม ศิลาคำ,วีรยุทธ ทรัพย์สมรวย,วีรเดช ขวัญบัว,ข่าว,ไทยรัฐออนไลน์,ข่าวทั่วไทย